o
Iloa arkeen
Monet eteen tulevat asiat ovat meille testejä.
Pyydämme Jumalalta kaikenlaista -
mutta koululainenkaan ei pääse seuraavalle luokalle, -
ellei hän ole läpäissyt kokeita.
Haittaavatko ainaiset kompromissit jumalasuhdettasi?
Opi läpäisemään testit
Seuraavana Iloa arkeen -ohjelmassa
Tämän opetussarjan nimi on Ole huoleti, Jumala hallitsee.
Puhun tänään siitä, miten olla innokas Herran työssä.
1. Kor. 15:58:ssa sanotaan: "Sentähden, rakkaat veljeni, -
olkaa lujat, järkähtämättömät, aina innokkaat Herran työssä..."
Paavali mainitsee kolme asiaa: ensinnäkin, olkaa lujat.
Lujana pysyminen edellyttää, että on vastusta.
Paavali antaa ohjeita siitä, miten kohdata koettelemukset.
Onko teillä ollut koettelemuksia?
Kerron teille Hengen salaisuuden, -
joka pysyy monilta uskovilta salassa.
Tämä on yksi voimallisimmista periaatteista uskon tiellä.
Paavali mainitsee kolme asiaa, jotka on muistettava: -
Olkaa lujat, järkähtämättömät -
ja tehkää aina iloiten Herran työtä
Amplified-käännöksessä sanotaan oivallisesti: -
"pyri olemaan erinomainen, tehden Herralle enemmän kuin on tarpeen"
Varo sitä asennetta, että teet seurakunnassa vain sen verran, -
että saat hätyyteltyä toiset pois niskastasi.
"Tee enemmän kuin on tarpeen -
tietäen, että vaivannäkönne ei ole turha Herrassa."
Jos päätämme tehdä jotakin Herralle, -
meidän on tosiaankin tehtävä se Herralle.
Emme saa toimia ihmisten kiitosten tai selkään taputtelujen toivossa.
On kivaa, jos niin käy. Mutta ellei niin käy, -
meidän täytyy tehdä tehtävämme Herralle.
Meidän täytyy elää elämäämme ja tietää, kuka yksin on yleisömme.
Jumala taivaassa
Älä odota suosionosoituksia ihmisiltä aina, kun teet jotakin.
Jumala näkee asiat, jotka tehdään salassa, ja Hän palkitsee meidät.
Amen?
Jatkan pian opetusta siitä, miten Herran työtä tehdään iloiten
ja kerron salaisuuden, jonka tahdon jakaa kanssanne.
Sitä ennen näytän Sanasta 7 esimerkkiä lujuudesta.
Avaa kanssani Daniel 3.
Voimme oppia paljon tästä Raamatun tapahtumasta, -
jonka päähenkilöinä olivat miehet nimeltä Sadrak, Mesak ja Abed-Nego.
Luemme pitkähkön kertomuksen ja kommentoin tekstiä samalla.
Aloitamme jakeesta 11. Dan. 3:11: -
"se, joka ei heittäydy maahan ja kumarra..."
kultaista patsasta, "...heitetään tuliseen uuniin."
Se oli uhkaus. Täytyy kumartaa. "On juutalaisia miehiä, -
jotka olet pannut hoitamaan Babylonin maakunnan hallintoa, -
Sadrak, Mesak ja Abed-Nego, nämä eivät välitä sinun käskystäsi, -
he eivät palvele sinun jumaliasi eivätkä kumartaen rukoile -
kultaista kuvapatsasta, jonka sinä olet pystyttänyt.
Silloin Nebukadnessar raivoisan vihan vallassa -
käski noutaa Sadrakin, Mesakin ja Abed-Negon.
Kun miehet tuotiin kuninkaan eteen, sanoi Nebukadnessar heille: -
"Ettekö te, Sadrak, Mesak ja Abed-Nego, tosiaankaan tahdo -
palvella minun jumaliani ettekä kumartaa kultaista patsasta?
Jos nyt suostutte heittäytymään maahan ja kumartamaan patsasta -
heti kun kuulette juhlamusiikin soivan, niin hyvä on.
Mutta jos ette kumarra, teidät heti heitetään tuliseen uuniin.
Ja mikä jumala voisi teidät pelastaa minun käsistäni?"
Elämässäsi ei luultavasti ole juuri tämänkaltaisia epäjumalia.
Kukaan ei käske sinua kumartamaan kuvapatsaan edessä.
Maailmassa on kuitenkin paljon epäjumalia.
Työstä voi tulla epäjumala.
Työ voi olla niin kuluttavaa ja vaativaa, -
että menettää esimerkiksi perheensä, terveytensä ja järkensä.
Moniko tietää, että epätasapaino elämässä on avoin ovi Paholaiselle.
Älä ole työnarkomaani.
Pyri tasapainoiseen elämään.
Rahasta voi tulla epäjumala.
Urheilusta, harrastuksesta voi tulla epäjumala.
Tietynlaisesta suhteesta tietyn henkilön kanssa voi tulla epäjumala
Teemme asioita vain siksi, että tämä henkilö haluaa, -
vaikka omatuntomme väittää vastaan.
Pelkäämme menettävämme tämän suhteen tai asian.
Nosta kätesi, jos tämä kuulostaa tutulta kohdallasi.
Me kaikki koemme tietynlaista painetta kumartaa, -
antaa periksi, tehdä kompromissi -
ja tehdä syntiä omaatuntoamme vastaan.
Uskon, että yksi rohkeimmista asioista, jonka voi tehdä, -
on elää niin, että omatunto pysyy puhtaana kaikissa tilanteissa
tahrattomana Jumalan ja ihmisten edessä.
Sanonpa sen uudelleen. Uskon, että yksi rohkeimmista asioista, -
jonka voi tehdä, on elää sillä tavalla, -
että omatunto pysyy puhtaana, horjumattomana, -
tahrattomana Jumalan ja ihmisten edessä.
On ainoastaan kaksi tapaa suoriutua siitä.
Ensiksikin vietät pyhää elämää. Teet oikeita valintoja.
Et anna ihmisten hallita sinua ja vetää sinua kanssaan monttuun.
Toiseksi, kun teet virheitä, myönnät sen nopeasti.
Et syyttele ketään, et keksi tekosyitä, vaan myönnät virheesi.
Pyydät Jumalaa antamaan anteeksi. Sitten jatkat uskossa eteenpäin -
ja yrität elää siten, että et tee samaa virhettä uudelleen.
Meidän täytyy lopettaa kompromissien teko.
Kiitos Jumalalle niistä Raamatun ihmisistä, -
jotka toimivat meille esimerkkeinä.
He eivät tehneet kompromisseja, vaikka se olisi maksanut mitä.
Monet ajattelevat: "Minun täytyy tehdä se, etten menetä työpaikkaani
Minun täytyy tehdä se. Miten muuten pärjään asuntolainan kanssa
Minun täytyy maksaa autolainaa.
Ellen tee sitä, menetän työpaikkani
Sitten joudun luopumaan asunnosta ja muuttamaan muualle."
Niin monet ihmiset tekevät kompromisseja.
Työskentelin joskus kauan sitten eräälle miehelle.
Hän halusi kerran, että auttaisin häntä tekemään vilppiä.
Minun olisi pitänyt lähettää laskelma, jossa saatavia ei ollut
vaikka heillä oli saatavia 334 dollaria.
Kirjanpitäjänä minun olisi pitänyt lähettää vilpillinen laskelma.
Tiedättekö tunteen?
Pyöritin asiaa mielessäni koko yön: Mitä minä teen?
Miten otan asian esiin?
Jos kerron mielipiteeni, väitän häntä varkaaksi.
Olin jo sopinut hammashoidoista. Tarvitsin kipeästi rahaa.
Minun ja Daven työpaikat olivat samalla suunnalla.
Uuteen työpaikkaan kulkeminen olisi luultavasti hankalampaa.
Perusteluluettelo oli yhtä pitkä kuin käsivarteni.
Perustelin itselleni sitä, miksi minun pitäisi kumartaa.
Silti tiesin, etten voinut tehdä sitä.
Painiskelin asian kanssa koko yön.
Painin Jumalan kanssa.
Menin seuraavana aamuna töihin todella aikaisin.
Kävelin pomoni työhuoneeseen ja sanoin: -
"Olen uskova ja tiedän, että sinä et ole. -
En halua suututtaa sinua tai menettää työpaikkaani.
Vakaumukseni kieltää lähettämästä sellaista laskelmaa.
Minusta se olisi varastamista, sillä me olemme velkaa heille"
Hän alkoi kakia ja käski minun palata pöytäni ääreen.
Koko päivän odotin, milloin hän tulee antamaan minulle potkut.
Päivän päätteeksi hän tuli, otti laskelman ja sanoi: -
Lähetä heille hyvityslasku.
En saanut potkuja. Päinvastoin, -
etenin päälliköksi, kunnes olin firman johdossa heti pomon jälkeen.
Minulla oli korkein asema heti johtajan jälkeen.
Tämä voi kuulostaa sinusta liioittelulta, -
mutta en tiedä, olisinko tässä, jos en olisi läpäissyt sitä testiä.
Monet eteen tulevat asiat ovat meille testejä.
Pyydämme Jumalalta kaikennäköistä -
mutta koululainenkaan ei pääse seuraavalle luokalle, -
ellei hän ole läpäissyt kokeita.
Useimmat meistä ajattelevat hieman liian ylimielisesti.
Tuomitsemme muita ihmisiä: "En koskaan tekisi noin."
Kun itse joudumme samaan tilanteeseen, annamme periksi.
Rohkaisen sinua läpäisemään testit.
Saatat katsella taaksepäin ja miettiä, -
mitä kaikkea olet tehnyt väärin ja että ehkä olet tuhonnut kaiken.
En usko että olet vastuussa sellaisesta, mitä et ole tiennyt.
Mutta minä tiesin. Tiesin, että Jumala kielsi minua vakavasti.
Jos olisin toiminut kiellosta huolimatta, -
en väitä, ettenkö olisi saanut anteeksi, -
mutta ehkä Jumala ei olisi vienyt minua eteenpäin palvelutehtävässäni
Emme tarvitsemme johtajia, joilla ei ole luonteenlujuutta.
Emme tarvitse johtajia, jotka eivät ole läpäisseet testejään.
Kun jatkamme kertomusta Sadrakista, Mesakista ja Abed-Negosta, -
haluan rohkaista sinua olemaan heidän kaltaisiaan.
Kuningas sanoi: "Ellette kumarra, teidät heitetään tuliseen uuniin.
Sitten nähdään, mitä se teidän Jumalanne tekee."
J. 16: Sadrak, Mesak ja Abed-Nego sanoivat Nebukadnessarille: -
"Tähän ei meidän tarvitse lainkaan vastata."
Toisin sanoen: "Tuo on niin typerä kommentti, ettemme vastaa mitään."
"Jumalamme pystyy pelastamaan meidät tulisesta uunista, -
ja Hän voi pelastaa meidät myös sinun käsistäsi."
Jumala toimii tahtonsa ja suunnitelmansa mukaisesti.
j. 18: Ja vaikka niin ei kävisikään, saat olla varma siitä -
että emme palvele sinun jumaliasi tai kumarra kultaista patsasta."
He olivat jo päättäneet, että pelasti Jumala heidät tai ei, -
he eivät kumarra, eivät pätsissä eikä sen ulkopuolella.
Jos Jumala haluaa pelastaa meidät, Hän tekee niin.
Mutta jos Hän valitsee toisen tavan, emme aio kumartaa.
Meillä täytyy olla samanlainen asenne: -
Aion olla rehellinen ja toimia vakaumukseni mukaan.
Jos kohtaan työpaikalla tai ihmissuhteissa -
painetta toimia vastoin omaatuntoani, en aio kumartaa.
Jos sen vuoksi menetän ystäviä, käyköön sitten niin.
En tee päätöksiä sen perusteella säilytänkö ystävyyssuhteita, -
työpaikan tai jotakin muuta.
Toimin sen perusteella, mitä Pyhä Henki laskee sisimpääni.
Jotkut teistä näyttävät vähän happamilta. Koettakaapa piristyä.
Danielin toverit todistivat vahvasti uskostaan.
J. 19: "Silloin Nebukadnessar tuli täyteen vihaa -
Sadrakia, Mesakia ja Abed-Negoa kohtaan.
Hän käski heti kuumentaa uunin -
seitsemän kertaa kuumemmaksi kuin tavallisesti."
On turhauttavaa, kun teet oikean valinnan -
ja Paholainen vääntää uunia kuumemmalle.
"En ymmärrä tätä. -
Luulen tekeväni oikein, mutta tässä sitä ollaan."
Ei ole väliä, missä olet nyt. Katso sinne, minne olet menossa.
Pääset sinne, jos et anna periksi!
Sano: "En aio horjua!"
Jae 20: "hän käski muutamien vahvojen sotilaittensa sitoa -
Sadrakin, Mesakin ja Abed-Negon ja heittää heidät uuniin.
Niin nämä miehet sidottiin..." Sano: Sidottiin
"...ja heitettiin uuniin täysissä vaatteissaan, -
takki ja housut yllä ja päähine päässä.
Koska uunia oli kuninkaan ankaran käskyn mukaan kovin kuumennettu, -
tulen lieska surmasi ne miehet, jotka veivät Sadrakin, Mesakin -
ja Abed-Negon uunin suulle. Ja nämä kolme miestä, -
Sadrak, Mesak ja Abed-Nego, putosivat sidottuina..."
Sano: sidottuina. "...tuliseen pätsiin."
Joskus Jumala sallii meidän kulkevan tulisen uunin läpi, -
koska olemme sidottuja.
Jokin elämässämme kahlitsee meitä.
Tiesitpä sitä tai et, useimmat läpimurrot tulevat vaikeina aikoina
Meidän täytyy luottaa Jumalaan, kun näköpiirissä ei ole muuta apua.
Jae 24: "Kuningas Nebukadnessar nousi äkkiä pystyyn -
ja sanoi hämmästyneenä hovimiehilleen: -
Eikö tuleen heitetty kolme sidottua miestä?" Sano: sidottua
He sanoivat: Varmasti, kuningas! Kuningas sanoi: -
Minä näen neljä miestä vapaina..." Sano: vapaina
En tiedä, saatteko tästä yhtä paljon irti kuin minä.
Olen elämässäni kokenut tätä samaa.
"Jumala, miksi tässä kävi näin?
Olen tehnyt sitä ja tätä. Olen tehnyt oikeita valintoja.
Ei tässä näin pitänyt käydä."
En tiennyt, että olin vahvasti sidoksissa.
Koin omavanhurskautta hyvistä teoistani.
Minun piti heittää vielä yksi kierros pätsiin.
Amen?
Kun sinulla on vaikeita aikoja, menet eteenpäin: -
"Hyvä Jumala...
...olet ainoa, joka voi päästää minut tästä pätsistä!"
Jae 25: Näen neljä miestä vapaana.
Kolme miestä meni uuniin, mutta nyt heitä on neljä.
Kuka on heidän kanssaan tulisessa uunissa?
Jumalan Poika!
Hän on siellä, missä Hän on luvannut olla.
"En koskaan jätä enkä hylkää sinua, sillä olen kanssasi aina."
Hän ei jätä sinua silloin, kun sinulla on vaikeaa.
Ei väliä, miten kuumassa pätsissä olet, Hän on siellä kanssasi.
Pätsissä ollessasi Hän vapauttaa sinut.
Yksin Jumala on niin suuri, -
että Hän pystyy kääntämään vaikeudet voitoksemme.
Joosef sanoi veljilleen: -
"Asiat, jotka teitte turmiokseni, kääntyivät voitoksemme."
Joosef vietti syyttömänä vankilassa 13 vuotta!
Hän teki oikeita valintoja, mutta ongelma vain seurasi toistaan.
Mistä oikein oli kyse? Joosefia valmisteltiin.
Hänestä oli tuleva lujaluonteinen ja päättäväinen Jumalan mies, -
joka astui johtajaksi ja pelasti kansansa, kun maassa oli nälänhätä.
Luuletko voivasi palvella Jumalaa suurin teoin ilman valmistelemista?
Ehei, sinun pitää käydä Pyhän Hengen koulu.
Miten kuvittelet pystyväsi rakastamaan hankalia ihmisiä, -
ellei lähelläsi koskaan ole ketään hankalaa tyyppiä?
Miten luulet uskosi kasvavan, ellei sinun koskaan tarvitse käyttää sitä
Jeesus!
Dan. 3:26: "Nebukadnessar meni tulisen uunin suulle ja sanoi:" -
Sadrak, Mesak ja Abed-Nego, korkeimman Jumalan palvelijat!
Astukaa ulos ja tulkaa tänne!
Silloin Sadrak, Mesak ja Abed-Nego astuivat ulos tulen keskeltä.
Satraapit, käskynhaltijat, maaherrat ja kuninkaan hovimiehet -
kerääntyivät paikalle katsomaan miehiä ja havaitsivat, -
että tuli ei ollut pystynyt heihin.
Heidän partansa ja hiuksensa eivät olleet kärventyneet, -
heidän vaatteensa eivät olleet lainkaan vahingoittuneet, -
eikä heistä edes lähtenyt savun hajua."
Älä tuijota tämänhetkisiin olosuhteisiin, -
vaan pidä katseesi siellä, minne Jumala haluaa viedä sinut.
Voi jospa ymmärtäisimme tämän.
Kun pysymme lujina vaikeuksien keskellä emmekä kumarra, -
vaikka ihmiset painostavat meitä, saamme heidän arvostuksensa.
He voivat tehdä sinusta pilaa, mutta he arvostavat uskoasi.
Ennen pitkää he haluavat sitä, mitä sinulla on.
Jos teemme kompromissin aina, kun koemme kiusausta, -
kalatarrat ja ristit kaulassa eivät merkitse heille pennin vertaa.
Selkäsi takana he haukkuvat sinua tekopyhäksi.
Dan. 3:28: "Silloin Nebukadnessar sanoi: -
Kiitetty olkoon Sadrakin, Mesakin ja Abed-Negon jumala!
Hän lähetti enkelinsä ja pelasti palvelijansa, -
jotka luottivat häneen eivätkä välittäneet kuninkaan käskystä, -
vaan mieluummin panivat henkensä alttiiksi -
kuin suostuivat palvelemaan muuta jumalaa kuin omaansa!"
Nämä kaverit menivät mieluummin pätsiin kuin palvelivat epäjumalaa.
Jae 29: "Siksi minä käsken nyt näin: Jokainen, -
olkoon hän mitä kansaa, kansakuntaa tai kieltä tahansa, -
joka puhuu loukkaavasti näiden miesten jumalasta, -
hakattakoon kappaleiksi, ja hänen talonsa hajotettakoon soraläjäksi.
Tällaisesta vaarasta ei mikään muu jumala olisi pystynyt pelastamaan"
Minä ainakin odotan, että Jumalan kansan maine paranee.
Olemme Hänen edustajiaan.
Meidän täytyy lopettaa kumartelu ja periksi antaminen.
Meidän täytyy olla päättäväisiä ja lujia.
Etenkin vaikeina aikoina meidän täytyy vain jatkaa eteenpäin -
iloiten Herran työssä.
Tiedän omasta kokemuksesta, että elämässä täytyy tehdä inventaariota
Meillä on helposti liikaa tekemistä ja unohdamme, mikä on tärkeää.
Jos sinusta tuntuu, että jotkin asiat elämässä eivät ole kohdallaan
älä lannistu vaan ajattele, että nyt tiedät tehdä asialle jotakin.
Eri asiat ovat tärkeitä eri ihmisille.
On pari asiaa, joiden kuuluu olla kaikilla listan kärkipäässä.
Ensinnäkin, älä milloinkaan toimi omaatuntoasi vastaan.
Haluamme toimia vakaumuksemme mukaisesti -
ja pyrkiä täydellisyyteen, sillä palvomme täydellistä Jumalaa.
Kehotan sinua myös vaeltamaan rakkaudessa.
Pistä se arjessasi etusijalle.
Jeesus sanoi, että se on kirjaimellisesti kaikkein tärkeintä
Tänään haluamme tarjota uutta, 4-osaista opetussarjaa, -
Don't Worry, God Is in Control (Ole huoleti, Jumala hallitsee).
Meidän on syytä muistuttaa itseämme siitä uudelleen ja uudelleen.
Minun ei tarvitse huolehtia eikä olla ahdistunut -
poissa tolaltani, turhautunut tai pelokas.
Jumalalla on asiat hallussaan!
Sinusta saattaa tällä hetkellä tuntua, -
ettei Jumala ei välitä elämästäsi, mutta Hän välittää.
Vaikka et näe Hänen toimivan, Hän toimii.
Tulet näkemään tulokset, ellet anna periksi.
Eräänä iltana mieheni oli myöhään töissä.
Aika kului ja mielessäni pyöri miljoona asiaa.
Oliko hän kunnossa? Oliko hän joutunut onnettomuuteen?
Oliko hänellä toinen nainen?
Olin huolesta sairas.
Kuinka ison osan ajastasi huolehdit, mitä voisi tapahtua?
Et ole yksin, mutta huoli on vihollisen työkalu, -
jolla se varastaa ilon elämästä. Joyce Meyerin uusi 4-osainen sarja
Don't Worry, God Is in Control (Ole huoleti, Jumala hallitsee)
Jos sinulla on huolia tai jos murehdit tulevaisuutta, -
opetus auttaa saavuttamaan rauhan, kun sinua huolestuttaa, -
ja kehittämään lujan uskon Jumalan voimaan.
Opetussarja on saatavana nyt. Tilaa omasi jo tänään -
ruudussa näkyvästä numerosta -
tai Internet-osoitteesta www.joycemeyer.org
Elämä on täynnä yllätyksiä.
Huomaamme taistelevamme huolestumisen, ahdistumisen, -
turhautumisen, epäilyn ja pelon ajatuksia vastaan.
Ne voivat uuvuttaa meidät.
Ajattelin, että en ansaitse tätä, en ole tarpeeksi hyvä, -
en ole sen arvoinen. Minun piti saada ajatukset hallintaan.
V:sta 1995 alkaen Joyce Meyerin menestyskirja -
Battlefield of the Mind (Mielen taistelukenttä), -
on auttanut miljoonia ihmisiä -
vapautumaan negatiivisista ajatuksista ja tunteista.
Nyt Joyce Meyer on kirjoittanut -
Battlefield of the Mind -mietelausekirjan.
Se opastaa syvempään rauhaan ja auttaa muuttamaan ajatustapoja.
Battlefield of the Mind -mietelausekirja -
sopii Raamatun tutkimiseen ja pienryhmätyöskentelyyn.
Battlefield of the Mind -kirja on saatavana nyt.
Tilaa kirja ruudussa näkyvästä numerosta -
tai Internet-osoitteesta www.joycemeyer.org
Uusi hieno auto, mutta millä maksan verot?
Unohtuiko budjetti?
Hän menetti työpaikkansa
Hätärahasto tuli tarpeeseen
Eläkkeelle ensi vuonna, säästöt 125 dollaria
hups...
Hän antaa kymmenykset Jumalalle, miten rahat riittävät?
Pysy kanavalla
Hän maksaa tuolia takaisin seuraavat 5 vuotta
Viisas hankinta? -Tuskinpa
Yksinkertaiset, käytännölliset talousasiat
Tulossa Iloa arkeen -ohjelmassa
Opi, miten voit kääntää vaikeudet voitoiksi.
Oletko koskaan miettinyt, miksi koettelemuksissa -
et mitenkään pysty auttamaan itseäsi, -
mutta samaan aikaan Jumala voitelee sinut auttamaan jotakuta toista?
Muista katsoa ohjelma taas ensi keskiviikkona.
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, ota yhteyttä.
Käännymme asiasi kanssa yhdessä Jumalan puoleen.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun jatkat matkaa iloiten arjesta.
Suomennos: Marianne Tenetz